ንበዓልቲ ቤቱ ብሓይሊ ጸጉራ ዝላጸየ ሰብኣይ ተኣሲሩ ወለዳ ዝወሰንዎ ብዘይምቕባል፡ ኢብራሂም ምስ ዝተበሃለ ፍቕረኝኣ ክትምርዖ ወሲና። ኣብ መዓልቲ መርዓኣ ግን ብሓቂ ክልቲኦም ኣብ ፍቕሪ ምጽንሖም ክትጠራጠር ዝገብራ ሓደ ክስተት ኣጋጢሙ። ሽዑ ምሸት ኢብራሂም [መርዓዊ] ናታ ስምዒት ከይተገንዘበን ከይተገደሰን ርክብ ክፍጽሙ ገይሩ። ሶማያ ድልየቱ ክፍጽም ካብ ምፍቃድ ወጻኢ ክትኣብዮን ክትቃለሶን ኣይፈተነትን። ምንጪ ስእሊ, Getty Images ኢብራሂም ኣብ ኣንሶላ ንጣብ ደም ክርእይ ብዘይምኽኣሉ፤ ንሶማያ ብዓይኒ ጥርጣረ ክዕዘባ ጀሚሩ። ንሳ'ውን ንውሽጡ ኣንቢባ እቲ ኩነታት ክተረድኦ ፈተነት። ድንግልና ክኸይድ ከሎ ደም ዝፈሰን ብዙሓት ደቂኣንስትዮ'ኳ እንተሃለዋ፡ ዘይደምያ ከምዘለዋ ድማ ሰብ ሞያ ሕክምና ይገልጹ። እቲ ኩነታት ካብ ሰብ ናብ ሰብ ክፈላለ ከም ዝኽእል ዝዛረቡ ሰብ ሞያ ህክምና፡ ድንግልነአን ብሕክምና ክኸይድ ዝገብራን ብዘይድንግልና ዝውለዳን ከምኡ ድማ ብሰንኪ ዘጋጥመን ሓደጋ ዝስእንኦን ከም ዘለዋ የረድኡ። ሶማያ ንነዊሕ ግዜ ኣፍቃሪኣ ንዝነበረ መርዓዊ ክተረድእ እንተፈተነት'ውን ክሰምረላ ኣይከኣለን። "ጾታዊ ርክብ ክፍጽም ኣካላተይ ኣይፈቕደለይን'ዩ'' 32 ጾታዊ ዓመጽ ዝፈጸመ ገበነኛ፡ 32 ዓመታት ማእሰርቲ ተፈሪድዎ "ኣፍጢጡ ርእዩኒ። በዚ ኣረኣእይኡ ከይተፈለጦ ዝቐተለኒ ኮይኑ ተሰሚዑኒ" ክትብል ነታ ምሸት ትዝክራ። ንሱ ከዛርባ ኣይደለየን፤ ኣብ ቅድሚ መጋባእያ ደው ዝበለት መሲሉ ተሰምዓ። ንሓድሕዶም ኣጸቢቖም ዝፋለጡ ፍቑራት ከምዝኾኑ ይኣምኑ እንተነበረ'ኳ፡ ምልክት ድንግልና ክረኣይ ዘይምኽኣሉ ግን ንነገራት ናብ ዘይተሓሰበ ወሲድዎ። 'ደም ዝነጠቦ ኣንሶላ' ንደቂ ተባዕትዮ እንታይ ትርጉም ኣለዎ?
